open-index/open-wikipedia-markdown huggingface dataset:
Skolas iela (Rēzekne)

**Skolas iela** ir iela ar asfalta segumu Rēzeknes Centra rajonā. Skolas iela sākas krustojumā ar Bērzpils ielu un beidzas krustojumā ar Atbrīvošanas aleju. Kopējais ielas garums ir 400 m un tā sastāv no 2 braukšanas joslām.

## Ielu savienojumi
Skolas iela ir savienota ar šādām ielām:
* Bērzpils iela (T-veida krustojums)
* Valērijas Seiles iela
* Atbrīvošanas aleja (T-veida krustojums)

## Objekti
* Skolas ielā 1 atrodas:
** Valsts ugunsdzēsības un glābšanas dienesta Latgales reģiona brigādes Rēzeknes daļa.
** Brīvprātīgo ugunsdzēsēju biedrība.

## Skatīt arī
* Centrs
* Rēzeknes ielas

## Atsauces
Rīgas "Dinamo" spēlētāju uzskaitījums

Šis ir pilns Kontinentālās hokeja līgas kluba Rīgas "Dinamo" **spēlētāju uzskaitījums** pēc kopējā klubā aizvadīto spēļu skaita:

 — Spēlēja komandas sastāvā 2021.—22. gada sezonā
 — Vārtsargi
HD 209458 b

thumb|250px|HD 209458 b (pa labi) izmēru salīdzinājums ar Jupiteru
**HD 209458 b** (neoficiāli arī **Ozīriss**) ir citplanēta, kas riņķo ap zvaigzni HD 209458, kas atrodas 150 gaismas gadu attālumā no Zemes Pegaza zvaigznājā. Planētas orbītas rādiuss ir 7 000 000 km, gads uz tās ilgst 3,5 dienas. Šī iemesla dēļ planēta ir klasificējama kā karstais jupiters. Mazā attāluma no centrālās zvaigznes dēļ uz planētas ir pārāk karsts, lai tur valdītu dzīvībai komfortabli apstākļi kā uz Zemes. Ja Zeme riņķotu pa to pašu orbītu, pa kuru riņķo HD 209458 b, tad uz tās būtu 1260&nbsp;°C liels karstums — šādā temperatūrā apdedzina māla traukus.

Planēta sver 220 reižu vairāk par Zemi un tās rādiuss ir 1,325 reizes lielāks nekā Jupiteram. Lielā masa un rādiuss ir pierādījums tam, ka tā ir Jupitera tipa planēta.

Šai planētai ir vairāki atskaites punkti citplanētu pētniecībā. Tā ir viena no planētām, kuras ir atklātas ar tranzīta metodi (planētai atrodoties priekšā zvaigznei, tās spožums nedaudz mainās). Lielā karstuma dēļ no tās pastāvīgi izgaro ūdeņradis, bet zinātnieki uz tās ir atklājuši arī tādus ķīmiskos elementus kā ogleklis un skābeklis. Šī ir viena no pirmajām planētām, uz kurām atklāts ūdens.

Uz HD 209458 b zinātnieki ir atklājuši supervētras — oglekļa monoksīda vējus, kas pūš ar 7 000 km/h jeb 2 km/s lielu ātrumu. Par šo vēju atklāšanu astronomi paziņoja 2010. gada 23. jūnijā, bet pašu planētu atklāja 1999. gada 5.novembrī.

## Skatīt arī
* Karstie Jupiteri
* Pegazs (zvaigznājs)

## Literatūra
* Raivis Būris. Meklējot citas Zemes. Žurn. Mājas viesis, 2002. gada 18. janvārī, 23. lpp.

## Atsauces
Neretniece

**Neretniece** (vīriešu dzimtē Neretnieks) ir latviešu cilmes uzvārds, kas cēlies no vārda „neretnieki” ar nozīmi „Neretas iedzīvotāji”. Cilvēki ar šo uzvārdu:

* Ada Neretniece (1924—2008) — latviešu kinorežisore;
* Anastasija Neretniece (1931) — latviešu skolotāja, muzejniece un kultūras darbiniece.
2M1207b

thumb|250px|Citplanētas 2M1027b (sarkana) un zvaigznes 2M1027 (zila) uzņēmums infrasarkanajos staros
**2M1027b** ir citplanēta, kas riņķo ap brūno punduri 2M1207, kas atrodas Centaura zvaigznājā, aptuveni 170 gaismas gadu attālumā no Zemes. Šī ir viena no pirmajām planētām, kas nofotografēta infrasarkanajā diapazonā. Planētu atklāja 2004. gada aprīlī ar VLT teleskopu, kas atrodas *Paranal* observatorijā Čīlē un to izdarīja komanda no Eiropas Dienvidu observatorijas *Gael Chauvin* vadībā.

Planētas masa ir 4,2 reizes lielāka par Jupitera masu, tās rādiuss ir 1,5 reizes lielāks nekā Jupiteram. Planēta brūno punduri 2M1207 apriņķo 40,6 AU attālumā un, par spīti attālumam, planēta ir ļoti karstas gāzes gigants, ar temperatūru ≈1300&nbsp;°C. Augstās temperatūras iemesls varētu būt saraušanās gravitācijas iedarbībā, jo kodolsintēzes apakšējā robeža noteikta ap 13 Mjup. Ja mūsu planēta riņķotu pa to pašu orbītu, pa kuru riņķo 2M1027b, tad uz tās būtu -265&nbsp;°C liels aukstums, kas būtu pietiekams, lai sasaldētu tādas gāzes, kā ūdeņradis, neons, skābeklis. Ir varbūtība, ka ap šo citplanētu varētu riņķot Zemei līdzīgs pavadonis, kur spīd 2 saules, viena (pati citplanēta) silda vienu puslodi, bet otra (centrālais brūnais punduris) — abas puslodes. Otra saule sildītu temperatūru neietekmējošā līmenī, bet pildītu piegaismošanas funkcijas.

## Ārējās saites
Čertoks

**Čertoks** (arī **Velnezers**, **Čortoks**; ) ir sufozijas ezers Krāslavas novada Šķeltovas pagastā. Izvietojies starp Jazinka ezeru un autoceļu P62 3 km uz ziemeļrietumiem no Grāveriem. Ezers atrodas piltuvveida ieplakā, krasti stāvi, vietām lēzeni. Ezera caurredzamība tā vidū ir apmēram 8 metri. Tajā neietek un no tā neiztek neviena upe vai avots. Kopš 1977. gada ezers ar apkārtējo ainavu ir dabas liegums. Populārs tūrisma objekts. Ezerā peldēties ir aizliegts, lai saglabātu unikālo dzidrūdens vidi. Čertoka ūdenī nav liela ūdensdzīvnieku un ūdensaugu daudzveidība.

## Atsauces

## Ārējās saites
Popular

***Popular*** ir zviedru dziedātāja Ērika Saādes dziesma, ar ko viņš pārstāvēja Zviedriju 2011. gada Eirovīzijā. Otrajā pusfinālā dziesma ieņēma 1. vietu ar 155 punktiem, taču finālā tika iegūta 3. vieta ar 185 punktiem.

Par Zviedrijas pārstāvi dziesma tika izvēlēta nacionālajā atlasē *Melodifestivalen 2011* TV skatītāju un starptautiskas žūrijas balsojuma koprezultātā. Singls tika izdots  pirms nacionālās atlases fināla, dziesma uzreiz ierindojās Zviedrijas topa 1. vietā. Dziesma bija topa līdere četras nedēļas pēc kārtas. *Popular* ir tikusi sertificēta ar platīna disku par pārdotajām vairāk nekā 40 000 kopijām.

## Vieta topos

## Atsauces

## Ārējās saites
* Uzstāšanās ''Melodifestivalen 2011'' video
Gliese 581

[right|thumb|200px|[Saules izmērs (pa kreisi), salīdzinājumā ar Gliese 581 (pa labi)]]
**Gliese 581** ir sarkanais punduris, kas atrodas 20,3 gaismas gadu attālumā no Zemes Svaru zvaigznājā. Tās masa ir aptuveni trešdaļa no Saules masas, un tā ir 89. vistuvāk zināmā zvaigzne ar citplanētām Saules sistēmai. Novērojumi liecina, ka zvaigznei ir vismaz četras un, iespējams, pat 6 planētas. Zīmīgi, ka uz neapstiprinātās planētas Gliese 581 g temperatūra varētu būt tuvu istabas temperatūrai, ja vien tās atmosfēra būs pieskaņota cilvēka dzīvībai, bet apakšā varam redzēt planētu tabulu ar visiem tās parametriem.

Zvaigznes sistēma vispirms ieguva uzmanību pēc tam, kad tika atklāta Gliese 581 c, pirmā planēta ar mazu masu, un secināts, ka sistēmā varētu būt apdzīvojama planēta. Kopš tā laika ir pierādīts, ka saskaņā ar zināmajiem Zemes klimata modeļiem, Gliese 581 c varētu būt pārāk karsta, lai uz tās varētu pastāvēt dzīvība un dzīvībai par karstām ir arī "b" un "e" planētas. Pēc tam atklāja planētu Gliese 581 d, uz kuras dzīvība var būt tikai pateicoties spēcīgam siltumnīcas efektam. 2010. gada septembrī tika atklāta Gliese 581 g, kas riņķo starp c un d, un tika secināts, ka tā ir planēta ar vislielāko varbūtību, ka uz tās varētu būt dzīvība. Tomēr tās pastāvēšana vēlāk tika apšaubīta.

Zvaigznes rādiuss ir 0,29 RSUN un tās temperatūra ir 3480 K (3207&nbsp;°C), tāpēc zvaigzne izstaro gaismu, kuras spektrālais sastāvs ir starp kvēlspuldzi un Sauli.

750 px|thumb|''Gliese 581'' gaismas spektrālais sastāvs.
1985.—1986. gada NBA sezona

**[[Nacionālā basketbola asociācija|Nacionālās basketbola asociācijas]] 1985.—1986. gada sezona** bija 40. NBA sezona. Šajā sezonā piedalījās 23 komandas (visas no ASV).

Par NBA čempioniem kļuva Bostonas "Celtics" spēlētāji, kas sešu spēļu finālsērijā pieveica Hjūstonas "Rockets" ar 4—2. Finālsērija ilga no  līdz . Par regulārās sezonas vērtīgāko spēlētāju tika atzīts Lerijs Bērds ("Celtics"), savukārt Dominiks Vilkinss ("Hawks") bija sezonas rezultatīvākais spēlētājs. Finālsērijā par vērtīgāko spēlētāju atzina čempionvienības dalībnieku Leriju Bērdu.

1985. gada NBA drafts notika , tajā Ņujorkas "Knicks" ar pirmo numuru izvēlējās Patriku Īvingu. 36. NBA Visu zvaigžņu spēle notika *Reunion Arena* Dalasā. Tajā Austrumu komanda uzvarēja Rietumus ar 139–132. Par spēles vērtīgāko spēlētāju tika atzīts Detroitas "Pistons" spēlētājs Aizeja Tomass.

## Regulārā sezona

;Austrumu konference

;Rietumu konference

### Pa konferencēm

**Piezīmes**
* **z** – Ieguva mājas spēļu priekšrocības visām izslēgšanas spēlēm.
* **c** – Ieguva mājas spēļu priekšrocības konferences izslēgšanas spēlēm.
* **y** – Ieguva divīzijas titulu.
* **x** – Iekļuva izslēgšanas spēlēs.

## Izslēgšanas spēles
:Piezīmes:
:* **Treknraksts** = komanda uzvar kārtā

## Apbalvojumi
* **[[NBA sezonas vērtīgākais spēlētājs|Sezonas MVP]]:** Lerijs Bērds, Bostonas "Celtics"
* **[[NBA labākais spēlētājs aizsardzībā|Labākais spēlētājs aizsardzībā]]:** Elvins Robertsons, Sanantonio "Spurs"
* **[[NBA sezonas labākais debitants|Labākais debitants]]:** Patriks Īvings, Ņujorkas "Knicks"
* **[[NBA sezonas labākais rezervists|Labākais rezervists]]:** Bills Voltons, Bostonas "Celtics"
* **[[NBA sezonas progresējušākais spēlētājs|Progresējušākais spēlētājs]]:** Elvins Robertsons, Sanantonio "Spurs"
* **[[NBA sezonas labākais treneris|Labākais treneris]]:** Maiks Fratello, Atlantas "Hawks"

## Ārējās saites
* Oficiālā NBA mājaslapa 
* Basketball Reference profils
Vidijadhars Suradžprasads Naipols

**Vidijadhars Suradžprasads Naipols** (, dzimis , miris ) bija Trinidādā un Tobāgo dzimis indiešu izcelsmes britu rakstnieks. Kopš 1950. gada viņš bija Apvienotās Karalistes pilsonis. Naipols plašākai publikai vislabāk ir zināms ar saviem satīriskajiem darbiem, kā, piemēram, *A House for Mr Biswas* (1961) un *In a Free State* (1971). Par otru nosaukto darbu Naipols saņēma Bukera balvu (*Booker Prize*). 2001. gadā viņam par "raitu stāstījumu un vērīgumu darbos, kas spiež mūs saskatīt noklusētās pagātnes klātieni" tika piešķirta Nobela prēmija literatūrā.

Latviešu valodā ir izdoti divi Naipola darbi: "Puse dzīves" un "Burvju sēklas".

## Atsauces

## Ārējās saites

*
Kalvadosa

**Kalvadosa** (, izrunā: ) ir Francijas departaments. Tas ir viens no Normandijas departamentiem, kā arī viens no sākotnējiem 83 departamentiem, kas tika izveidoti Franču revolūcijas laikā 1790. gada 4. martā. Kalvadosas administratīvais centrs ir Kāna (109&nbsp;899 iedzīvotāji), citas lielākās pilsētas ir Lizjē un Eruvila-Senklēra. Kalvadosas departaments sīkāk iedalās 4 apgabalos (*arrondissements*):

* Kānas apgabals (*Arrondissement de Caen*);
* Baijē apgabals (*Arrondissement de Bayeux*);
* Lizjē apgabals (*Arrondissement de Lisieux*);
* Vires apgabals (*Arrondissement de Vire*).

## Ārējās saites
Kleperu ciems

**Kleperu ciems** bija Rēzeknes rajona administratīvi teritoriāla vienība tā vidienē. 1945. gada 2. novembrī Rēzeknes apriņķa Makašēnu pagastā izveidoja Kleperu ciema padomi. 1949. gada 31. decembrī, pēc pagasta likvidēšanas, ciemu iekļāva Rēzeknes rajonā. Ciemu likvidēja 1954. gada 14. jūnijā, tā teritoriju pievienojot Vērēmu ciemam.

## Atsauces
Biksinīki

**Biksinīki** ir skrajciems Rēzeknes novada Vērēmu pagastā, Adamovas ezera ziemeļu krastā. Ciems atrodas Plikpūrmaļu, Sondoru un Tūmužu tiešā tuvumā. Pašlaik Biksinīkos darbojas četras zemnieku saimniecības, ka arī brīvdienu māja „Vīteri”.

1897. gadā katoļu ciemā bija 7 sētas ar 46 cilvēkiem.

## Atsauces
Valguma ezers

**Valguma ezers** ir subglaciālas izcelsmes šaurs un garš ezers Tukuma novada Smārdes pagastā. Izvietojies 4 km uz ziemeļrietumiem no Smārdes Ķemeru nacionālā parka ainavu aizsardzības zonā. 
Ezers ir populāra atpūtas vieta, krastā vairākas atpūtas bāzes. Gar ezera rietumu krastu iet Tukuma—Klapkalnciema ceļš. 

## Vēsture
Rietumos no ezera paceļas Lustūžkalns, kur atradusies Kurzemes hercoga Jēkaba medību pils.
Nostāsti vēstī, ka hercogs Jēkabs bieži uzturējies ezera krastos un medījis dziļajos mežos, kur vēl tagad redzamas viņa medību pils atliekas. Savukārt hercogs Frīdrihs Kazimirs te ierīkojis plašu zvēru dārzu. Vēlāk te atradās Tukuma mežkunga muiža (*Tuckum-Forstei*) ar savu pagastu.

## Raksturojums
Ezers orientēts dienvidrietumu—ziemeļaustrumu virzienā, tam cauri tek Slocene. Sastāv no divām daļām, mazākā ziemeļu daļa (Mazezers) atdalīta ar 80 m platu palienu. Krasti stāvi, vietām slīpi; dibens dūņains. Mīt līdaka, plaudis, rauda, rudulis, līnis, ālants, vīķe, ausleja, asaris, ķīsis, plicis, sapals, zandarts, vēdzele, salate, karpa, zutis, sams, akmeņgrauzis, deviņadatu stagars, karūsa. No makrofītiem dominē niedres, dzeltenās lēpes, sīkaugļu ežgalvītes. Ezera rietumu krastā pie «Sausupu» mājām atradās kuplākais un resnākais bērzs Latvijā un Baltijā — Sausupu dižbērzs (apkārtmērs 4,13 m); gājis bojā 2011. gada vētrā.
## Atsauces
Morāvija

thumb|200px|Morāvijas heraldiskā zīme — rūtots ērglis
thumb|Morāvija
**Morāvija** (, ) ir vēsturisks novads Centrāleiropā, mūsdienu Čehijas austrumos. Morāvijas rietumos atrodas Bohēmija, austrumos — Slovākija, ziemeļos — Silēzija, bet dienvidos — Lejasaustrija. Novada lielākā pilsēta ir Brno, kas savulaik bija novada galvaspilsēta. Kopš 11. gadsimta tā bija iekļauta Bohēmijas sastāvā, 1848. gadā bija Austroungārijas province, 1918. gadā — daļa no Čehoslovākijas, bet kopš 1993. gadā — daļa no Čehijas.

## Vēsture
Senatnē Morāviju apdzīvoja ķeltu un ģermāņu ciltis. 6. un 7. gadsimtā teritorijā dominēja avāri, bet 8. gadsimtā ienāca slāvu ciltis. Slāvi, kuri paši sevi dēvēja par morāviešiem (no Morāvas upes nosaukuma), izveidoja valsti, par kuras pirmo valdnieku 830. gadā kļuva Mojmirs I (*Mojmír I*). Mojmira pēcteči Rostislavs (valdīja no 846. līdz 870. gadam) un viņa brāļa dēls Svjatopolks I (valdīja no 870. līdz 894. gadam) pakļāva teritorijas Bohēmijā, Silēzijā un mūsdienu Ungārijas rietumos, izveidojot Lielmorāvijas valsti. Rostislavs 863. gadā uz Morāviju uzaicināja bizantiešu misionārus Kirilu un Metodiju, lai tie varētu izplatīt kristietību, balstoties uz reliģisko tekstu slāvu tulkojumiem. Pēc Svjatopolka nāves 894. gadā Lielmorāvijas teritorija nonāca austrumfranku ietekmē, līdz 906. gadā valsti sagrāva maģāru (ungāru) uzbrukumi.

Par Lielmorāvijas teritorijām cīnījās Bohēmija, Polija un Ungārija. 1029. gadā Morāvija kā atsevišķs novads tika pievienota Bohēmijas karalistei, kuras pēc tam allaž ir bijušas saistītas. 1526. gadā Morāvija, Bohēmija un Silēzija nonāca Ferdinanda I Hābsburga pārvaldībā, kas vēlāk kļuva par Svētās Romas impērijas valdnieku.

## Atsauces

## Skatīt arī
* Morāviešu valoda

## Ārējās saites
Morava

***Morava*** var būt:
* Morāva — upe Centrāleiropā;
* Velika Morāva — upe Serbijā;
* Morāvija — Čehijas vēsturisks novads.
Emils Heskijs

**Emils Heskijs** (; dzimis  Lesterā, Anglijā) ir bijušais angļu futbolists, spēlē uzbrucēja pozīcijā, bijis Anglijas futbola izlases dalībnieks.

Karjeru uzsāka dzimtās pilsētas klubā *[[Leicester City F.C.|Leicester City]]* 1995. gadā. 2000. gadā viņu par 11 miljoniem sterliņu mārciņu aizmainīja uz *[[Liverpool FC|Liverpool]]* vienību. Šī kluba sastāvā viņš izcīnīja vairākas uzvaras, tai skaitā 2001. gada *FA* kausā. Pēc tam 2004. gadā viņu aizmainīja uz *[[Birmingham City F.C.|Birmingham City]]*, 2006. gadā — *[[Wigan Athletic F.C.|Wigan Athletic]]*—, taču kopš 2009. gadā E. Heskijs pārstāv *[[Aston Villa F.C.|Aston Villa]]* klubu.

Anglijas izlases sastāvā futbolists debitēja 1999. gadā spēlē pret Ungārijas izlasi. Kopumā piedalījies 62 spēlēs, kurās guvis septiņus vārtus. Izlases sastāvā piedalījies 2000., 2004. un 2008. gada Eiropas čempionātos, kā arī 2002. un 2010. gada FIFA Pasaules kausa finālturnīros. Pēc starta 2010. gada Pasaules kausā E. Heskijs izlēma beigt izlases karjeru.

## Sasniegumi
**Leicester City**

* Anglijas Līgas kauss: 1996–97, 1999–2000

**Liverpool**

* FA kauss: 2000–01
* Anglijas Līgas kauss: 2000–01, 2002–03
* FA Charity Shield: 2001
* UEFA kauss: 2000–01
* UEFA Superkauss: 2001

**Individuālie sasniegumi**

* Birmingham City sezonas labākais spēlētājs: 2004–05

## Atsauces

## Ārējās saites
Džons Terijs

**Džons Džordžs Terijs** (; dzimis ) ir angļu bijušais futbolists, spēlēja centra aizsarga pozīcijā.

## Biogrāfija
Karjeru uzsācis 1998. gadā *[[Chelsea F.C.|Chelsea]]* vienībā, 2000. gadā tika izīrēts *[[Nottingham Forest F.C.|Nottingham Forest]]* klubam. Viņš ir visu laiku veiksmīgākais *Chelsea* vienības kapteinis. Kopš 2004. gada, kamēr viņš ir kapteinis, klubs ir izcīnījis trīs Premjerlīgas čempionu titulus (2004—05, 2005—06, 2009—10), trīs FA kausus (2007, 2009, 2010), vēl 2000. gadā klubs izcīnīja šo balvu ar Dž. Teriju sastāvā, taču tajā laikā viņš nebija kluba kapteinis, kā arī divus Līgas kausus. Dž. Terijs ir viens no pieciem visvairāk spēles *Chelsea* sastāvā aizvadījušajiem spēlētājiem (vairāk nekā 450 spēles).

2007. gadā viņš kļuva par pirmo FA kausa izcīņas čempionu, kura finālspēle tikusi aizvadīta jaunajā Vemblija stadionā, kā arī viņš kļuva par pirmo vārtu autoru Anglijas izlases sastāvā Vemblija stadionā. Viņš guva vārtus pret Brazīlijas izlasi.

Anglijas izlases sastāvā futbolists debitēja 2003. gadā. Laika posmā no 2006. līdz 2010. gadam un no 2011. gada marta līdz 2012. gada februārim viņš bija izlases kapteinis. Izlases sastāvā piedalījies 2004 un 2012. gada Eiropas čempionātā, kā arī 2006. un 2010. gada FIFA Pasaules kausa finālturnīrā.

## Sasniegumi
**Chelsea**

* Anglijas Premjerlīga: 2004—05, 2005—06, 2009—10, 2014—15, 2016—17
* FA kauss: 1999—2000, 2006—07, 2008—09, 2009—10, 2011—12
* Anglijas Līgas kauss: 2004—05, 2006—07, 2014—15
* FA Community Shield: 2005, 2009
* UEFA Čempionu līga: 2011—12
* UEFA Eiropas līga: 2012—13

**Individuālie sasniegumi**

* ''Chelsea'' gada labākais spēlētājs: 2000—01, 2005—06
* FIFA Pasaules kausa simboliskā izlase: 2006

## Atsauces

## Ārējās saites
Zēlande (province)

**Zēlande** () ir viena no Nīderlandes 12 provincēm. Zēlande robežojas ar divām citām Nīderlandes provincēm: ar Dienvidholandi un Ziemeļbrabanti. Dienvidos robežojas ar Beļģijas provincēm: Rietumflandriju un Austrumflandriju. Rietumos to apskalo Ziemeļjūra. Provinces administratīvais centrs ir Midelburga. 2015. gadā Zēlandē dzīvoja 381 tūkstoši iedzīvotāju.

## Ārējās saites
Orlando Blūms

**Orlando Džonatans Blenšards Blūms** (; dzimis  Kenterberijā, Kentā, Anglijā) ir angļu aktieris.

Vislabāk pazīstams ar lomām "Gredzena pavēlnieka" un "Karību jūras pirātu" filmu ciklos. Pēc dalības šo filmu cikla pirmajās daļās viņu aicināja attēlot galvenās lomas vairākās Holivudas filmās, tai skaitā "Elizabettauna" (2005) un "Debesu valstība" (2005). Vēl filmējies filmā "Ņujorka, es tevi mīlu!" (*New York, I Love You*; 2009). Orlando Blūms teātra aktiera karjeru uzsāka ar lomu izrādē *In Celebration*, ko izrādīja 2007. gadā Londonā. 2009. gada 12. oktobrī viņu nosauca par UNESCO Labas gribas vēstnieku.

## Privātā dzīve
2020. gada 27. augustā Orlando Blūms un Keitija Perija paziņoja, ka viņiem piedzima meita.

## Filmogrāfija

## Atsauces

## Ārējās saites
Aleksandrs Perežogins

**Aleksandrs Perežogins** (; dzimis 1983. gada 10. augustā) ir Kazahstānā dzimis krievu hokejists, malējais uzbrucējs. Pašlaik (2019) Perežogins spēlē Kontinentālās hokeja līgas klubā Omskas "Avangard".

## Spēlētāja karjera
Lai gan savu spēlētāja karjeru Perežogins uzsāka dzimtajā Ustkamenogorskā, 1998. gadā viņš pievienojās Omskas "Avangard" kluba sistēmai un 1999. gadā debitēja arī Krievijas Superlīgā. Uzreiz pēc savas ierašanās Krievijā, Perežogins arī ieguva Krievijas pilsonību. Lai gan lielāko daļu laika jaunais uzbrucējs pavadīja "Avangard" fārmklubā, 2001. gada NHL draftā Perežoginu Monreālas "Canadiens" vienība izvēlējās jau pirmajā kārtā. Aleksandrs gan vēl nākamās divas sezonas pavadīja Omskā. Visbeidzot, 2003. gada vasarā Perežogins pārcēlās uz Ziemeļameriku.

Visu 2003.—04. sezonu Perežogins aizvadīja "Canadiens" Amerikas hokeja līgas fārmklubā Hamiltonas "Bulldogs". Lai gan 2004.—05. NHL sezonas lokauts neapstādināja arī AHL darbību, Perežogins sezonu aizvadīja Omskā. 2005.—06. un 2006.—07. sezonu Aleksandrs jau pamatā aizvadīja Monreālas "Canadiens" rindās, taču 2007. gada vasarā Perežogins atgriezās Eiropā.

Viņš pievienojās Ufas "Salavat Julajev" rindām, kuras sastāvā vēlāk kļuva par 2008. gada Krievijas čempionu hokejā. "Salavat Julajev" rindās Perežogins aizvadīja arī pirmās divas Kontinentālās hokeja līgas sezonas, taču 2010. gada vasarā atgriezās Omskas "Avangard" vienībā. 2013. gadā piedalījies KHL Zvaigžņu spēlē.

Krievijas izlases rindās spēlējis 2009. gada Pasaules čempionātā, tajā izcīnot Pasaules čempiona titulu. 2002. un 2003. gadā Perežogins kļuvis arī par Pasaules U-20 čempionu, bet 2001. gadā — arī par Pasaules U-18 čempionu.

## Spēlētāja statistika
### Klubu statistika

### Izlases statistika

## Ārējās saites
Galiņu ezers

**Galiņu ezers** (arī **Gaļinka ezers**; ) ir stipri aizaudzis, līčains ezers uz Latvijas un Lietuvas robežas. No 53 ha Latvijas teritorijā ir 20,1 ha. Krasti stāvi, lēzeni; dibens dūņains. Ietek 3 strauti, iztek grāvis uz Steļmužes ezeru. Ezerā 2 salas. Makrofīti: niedres, meldri, kalmes, ežgalvītes, grīšļi, kosas, lēpes, sūrenes, peldošās u.c. glīvenes, ūdensrozes, daudzlapes, raglapes. Mīt līnis, karūsa, līdaka, rauda, kā arī asaris. Ir peldvieta, piebraucamie ceļi slikti.

## Atsauces
Kolna Ančupāni

**Kolna Ančupāni** ir skrajciems Rēzeknes novada Vērēmu pagastā. Ciems atrodas pagasta dienvidos, abpus autoceļam A12.

Kolna Ančupānos atrodas Ančupānu memoriāls, Ančupānu kalni, kā arī karjers un kapi.

1897. gadā ciemā bija 10 sētas ar 64 cilvēkiem.

## Atsauces
Ilzu ezers

**Ilzu ezers** (arī **Garais ezers**, **Akmeņu ezers**, **Iļģis**; , arī *Ilgė, Ilgys*) ir ezers uz Latvijas un Lietuvas robežas. Ezera platība , Latvijas teritorijā — . Ezera krasti zemi, dibens smilšains, dūņains, daudz akmeņu. Ietek Kaupiņupīte un vairāki strauti; iztek Lakštena uz Vižonu.

Ezera dienvidu krastā atrodas atjaunotā Ilzes muiža (*Ilzenberg*), kurā iekārtota bioloģiskā saimniecība.

## Atsauces
Kalšu ezers

**Kalšu ezers** () ir ezers uz Latvijas un Lietuvas robežas. Kopējā platība 43,3 ha, Latvijā — 21,1 ha. Krasti zemi, vietām stāvi; dibens smilšains, granšains. Cauri tek Kaltis (augšpus ezera Latvijas teritorijā saucas Svaru strauts). Makrofīti: niedres, meldri, kosas, kalmes, glīvenes. Mīt līdaka, rauda, asaris, līnis, vīķe. Ir peldvieta. Dienvidu krastā apdzīvotā vieta Skīpstis.

## Atsauces
Pitsburga

**Pitsburga** () ir pilsēta ASV, otrā lielākā Pensilvānijas štata pilsēta, kā arī Allegeinijas apgabala administratīvais centrs. 2010. gadā pilsētā bija 305 704 iedzīvotāji.

Pitsburgā ir 151 augstceltne, 446 tilti, divas dzelzceļa līnijas un pirmsrevolūcijas nocietinājumi. Pilsēta vēsturiski pazīstama ar tērauda rūpniecību, taču mūsdienās pilsētas ekonomika balstās uz veselības aprūpi, izglītību, tehnoloģijām un finanšu sektoru. Mūsdienās pilsētas teritorijā vairs nav tērauda rūpnīcu. Neskatoties uz 1980. gados piedzīvoto ekonomisko krīzi tērauda rūpniecībā, mūsdienās Pitsburgā ir spēcīga ekonomika. Pilsētā bāzējas sestā lielākā ASV banka *PNC Financial Services*. Lielākie ASV masu mediji bieži pozitīvi atzīmē Pitsburgas augstos dzīves apstākļus salīdzinājumā ar citās ASV pilsētām. 2009. gadā pilsētā notika G-20 līderu samits.

Pitsburgā ir bāzēti vairāki Ziemeļamerikas augstāko līgu klubi — beisbola klubs Pitsburgas "Pirates" (MLB), amerikāņu futbola klubs Pitsburgas "Steelers" (NFL) un hokeja klubs Pitsburgas "Penguins" (NHL) —, kā arī vairāki citi klubi.

## Atsauces

## Ārējās saites

* Pilsētas valdības mājaslapa
Zēlande

**Zēlande** var būt:
* Zēlande — Nīderlandes province;
* Zēlande — Dānijas sala;
* Zēlande — Dānijas reģions.

## Skatīt arī
* Jaunzēlande
Maikla Džeksona diskogrāfija

Šī ir amerikāņu mūziķa **[[Maikls Džeksons|Maikla Džeksona]] diskogrāfija**.

## Albumi
### Studijas albumi

## Singli

## Atsauces




## Ārējās saites
* Maikla Džeksona oficiālā mājaslapa
Zeva statuja

220px|thumb|Pēc Feidija parauga gatavota romiešu statuja
**Zeva statuja** ir viens no septiņiem pasaules brīnumiem. To veidoja grieķu skulptors Feidijs apmēram 432. gadā p.m.ē. Zeva statuja atradās Zeva templī Olimpijā, Grieķijā. Statuja bija 12 metrus augsta, tā bija izgatavota no ziloņkaula un ar zeltu pārklātas bronzas. Detalizēts statujas apraksts saglabājies no 2. gadsimta ceļotāja Pausanija pierakstiem. 5. gadsimtā Zeva statuja tika pārvesta uz Bizantiju, kur nezināmu iemeslu dēļ 5.—6. gadsimtā gāja bojā.

## Ārējās saites

* ''Wonder Club''  
* Zeva statuja Olimpijā - viens no 7 pasaules brīnumiem
Ābels Tasmans

**Ābels Jansons Tasmans** (, izrunā: , dzimis 1603. gadā, miris ) bija nīderlandiešu jūrasbraucējs un jaunu zemju pētnieks. 1642. gadā Nīderlandes Austrumindijas ģenerālgubernators Antonio van Dīmens (*Antonio van Diemen*) nosūtīja Tasmanu izpētīt Austrālijas ūdeņus. Tasmans kļuva par pirmo eiropieti, kas sasniedza Tasmaniju (viņš toreiz to nodēvēja par Van Dīmena zemi) un Jaunzēlandi. 1643. gadā atklāja arī Tongu un Fidži. 1644. gadā Ābels Tasmans devās otrajā jūrasbraucienā pa Indijas okeāna un Austrālijas ūdeņiem, kur vairāk nodarbojās ar mūsdienu Indonēzijas salu un Austrālijas ziemeļu piekrastes pētīšanu.

thumbnail|200px|left|Ābela Tasmana abi jūrasbraucieni.

## Ārējās saites
Biži

**Biži** () var būt:
* Biži — apdzīvota vieta Ludzas novada Cirmas pagastā.
* Biži — apdzīvota vieta Rēzeknes novada Lendžu pagastā.

## Skatīt arī
* Bižas ezers
* Bižu ezers
Baruhs Blumbergs

**Baruhs Blumbergs** (*Baruch Samuel Blumberg*; dzimis , miris ) bija ASV ārsts un zinātnieks. Viņš atklāja Hepatīta B vīrusu un vēlāk attīstīja tā diagnostiku un vakcīnu. 1976. gadā kopā ar Karltonu Gaidušeku saņēma Nobela prēmiju fizioloģijā vai medicīnā par «atklājumiem, kas saistīti ar infekcijas slimību izcelsmes un izlatības jauniem mehānismiem».

No 1999. līdz 2002. gadam B. Blumbergs bijis NASA Astrobioloģijas institūta direktors Eimsa pētniecības centrā.

## Atsauces

## Ārējās saites
Biži (Lendžu pagasts)

**Biži** (, *Beiži*) ir skrajciems Rēzeknes novada Lendžu pagastā, kādreizējā vienotā ciema ziemeļu daļa, dienvidu daļa tagad atrodas Ludzas novada Cirmas pagastā. Ciemu šķērso autoceļš Greiškāni (V550), kā arī no Cirmas pagasta Bižiem to atdala dzelzceļa līnija Rēzekne II—Zilupe.

1897. gadā katoļu ciemā bija 26 sētas ar 177 cilvēkiem.

## Atsauces

## Ārējās saites
* Lendžu pagasta mājaslapa
* Rēzeknes novada informatīvais portāls
Jaunborisova

**Jaunborisova** ir skrajciems Rēzeknes novada Vērēmu pagastā. Ciems atrodas ziemeļaustumos no Zilā pūra, netālu no vietējās nozīmes autoceļa Lendži (V567).

## Atsauces
Hu Dzja

**Hu Dzja** (, ; dzimtais vārds , ; dzimis 1973. gada 25. jūlijā Pekinā, Ķīnā) ir Ķīnas Tautas Republikas cilvēktiesību aktīvists, kurš aktīvi darbojies vides aizsardzības un AIDS slimnieku tiesību aizsardzības jomās.

## Profesionālā darbība

Pēc Pekinas ekonomikas koledžas beigšanas 1996. gadā Hu Dzja pievienojās organizācijas "Dabas draugi" pirmajai akcijai pret pārtuksnešošanos. Hu aktīvi piedalījies kampaņā par Tibetas antilopju aizsardzību un vadījis vairāku Honkongas un ārvalstu dabas aizsardzības organizāciju pārstāvniecības Ķīnā.

Sākot ar 2000. gadu Hu aktīvi piedalījies pret-AIDS nevalstisko organizāciju darbībā un atbalstījis protestus pret valsts veselības iestāžu nolaidību un ar HIV inficēto tiesību neievērošanu. Šīs aktivitātes, kā arī publiska Tjaņaņmeņas slaktiņa apspriešana noveda pie konflikta ar varas iestādēm un vairākkārtējiem arestiem. 2007. gada 27. decembrī Hu apcietināja un 2008. gada 3. aprīlī notiesāja uz 3 gadiem un sešiem mēnešiem par valsts varas apvērsuma mēģinājumu. Hu Dzja atbrīvoja no ieslodzījum paredzētajā termiņā 2011. gada 26. jūnijā.

Pēc atbrīvošanas no ieslodzījuma, Hu publiski kritizēja kriminālprocesa reformas, kas pieņemšanas gadījumā vēl vairāk samazinātu apsūdzēto personu radinieku iespējas saņemt informāciju par apsūdzētās personas oficiālo statusu un atrašanās vietu. Aktīvi iesaistījies citu disidentu aizstāvībā, tai skaitā atbalstot aklā advokāta Čeņ Guančena izbēgšanu no mājas aresta 2012. gada aprīlī.

## Apbalvojumi
2008. gadā Hu Dzja izvirzīja Nobela miera prēmijai, ko Ķīnas Ārlietu ministrija asi nosodīja, apgalvojot, ka iespējamā prēmijas piešķiršana "sāpinātu Ķīnas tautas jūtas".
2008. gada 17. decembrī Eiropas Parlaments piešķīra Hu Dzja Saharova balvu par domas brīvību.

## Atsauces
Nevardarbīga pretošanās

[upright|thumb|[Mohandāss Karamčands Gandijs|Mahātma Gandijs jaunībā — nevardarbīgas pretošanās simbols]] 
**Nevardarbīga pretošanās** ir dažādas metodes kā tauta vai cilvēku grupa var miermīlīgā ceļā pārņemt varu vai panākt sev vēlamus valdības lēmumus. Viens no idejas autoriem ir Mahātma Gandijs, kurš panāca Indijas atbrīvošanu no Lielbritānijas okupācijas.

Latvijā par nevardarbīgo pretošanos padomju okupācijai uzskatāma Dziesmotā revolūcija (1986—1991) un 1991. janvāra Barikāžu laiks.

## Nevardarbīgās pretošanās varianti

### Piketi
* Pikets pie valdības ēkas

### Boikoti
* Naudas boikotēšana — naturālās preču apmaiņas noorganizēšana
* Lielveikalu boikotēšana, piemērs Dienvidāfrikā, kad 3 mēnešus melnādainie neko nepirka lielveikalos, kamēr baltādainie biznesmeņi paši sāka pieprasīt, lai valdība uzlabo melnādaino tiesības
* Boikotēt oligarhu ražotos produktus
* Boikotē valsts monopolu uz resursiem un tirdzniecību

### Bloķēšana
* Bankas vai valsts iestādes filiāles nobloķēšana
* Transporta satiksmes bloķēšana
* Iestādes sakaru bloķēšana
* Ceļa satiksmes bloķēšana daudziem cilvēkiem škērsojot gājēju pāreju

### Pārpildīšana
* Vienlaicīga kādas interneta vietnes apmeklējums
* Elektrības vienlaicīga ieslēgšana, elektrības ekonomija
* Lielveikalu pārpildīšana neko nepērkot stāv rindā

### Referenduma ierosināšana
* Par tautas vēlētu prezidentu
* Likvidēt valsts uzņēmumu valdes vai valdes ieceļ no nevalstiskām organizācijām 
* Iesaldēt visas algas un tarifus uz vai no noteikta laika posma

## Atsauces
Artemīdas templis

thumb|240px|Artemīdas tempļa miniatūrā versija.
thumb|240px
**Artemīdas templis** bija grieķu templis, veltīts medību un šķīstības dievietei Artemīdai. Tas atradās Efesā, mūsdienu Turcijas pilsētas Selsukas teritorijā. Tempļa būvniecība tika pabeigta aptuveni 550. gadā p.m.ē. Tas bija 110 x 55 m liels; tempļa arhitekts bija Hersifrons. Artemīdas templis ir viens no septiņiem pasaules brīnumiem. 356. gadā p.m.ē. Aleksandra Lielā dzimšanas dienā to nodedzināja Hērostrats. Vēlāk templis tika atjaunots, taču 268. gadā to izpostīja goti. No visām pusēm tas izskatījās līdzīgi. Tam kopumā bija 127 kolonas, kas bija 18 m augstas. Tanī bija arī 15 m augsta dievietes Artemīdas statuja no tīra zelta.

## Ārējās saites

* ''Wonder Club''  
* Artemīdas templis Efesā - viens no 7 pasaules brīnumiem
Malnavas koledža

[thumb|220px|[Malnavas muižas ēka, kurā 1921. gadā tika izvietota Latgales lauksaimniecības vidusskola]]
[thumb|220px|Malnavas koledžas (Latgales lauksaimniecības vidusskolas) karogs. Skices autors Henriks Logins 1939. gadā mācījās Valsts Malnavas lauksaimniecības vidusskolas 5. klasē, mākslinieks [Jēkabs Bīne. 1992. gadā atjaunots, mākslinieks Pēteris Galeviuss. Karogs izgatavots Rīgā, Teātru biedrības darbnīcā]]

**Malnavas koledža** ir pirmā līmeņa profesionālās augstākās un profesionālās vidējās izglītības iestāde, kas dibināta 1921. gada 10. oktobrī kā Latgales lauksaimniecības vidusskola. Atrodas Ludzas novada Malnavas pagasta Malnavā. Izglītības iestāde savu nosaukumu mainījusi septiņas reizes: Latgales lauksaimniecības vidusskola (1921—1936), Valsts Malnavas lauksaimniecības vidusskola (1936—1944), Malnavas lauksaimniecības tehnikums (1944—1964), Malnavas sovhoztehnikums (1964—1990), Malnavas lauksaimniecības tehnikums (1990—1992), Valsts Malnavas lauksaimniecības tehnikums (1992—2003).

## Izglītības iespējas Malnavas koledžā
### Pirmā līmeņa augstākā izglītība
#### Pilna laika studijas

#### Nepilna laika studijas

### Profesionālā vidējā izglītība

## Vēsture
1921. gadā Malnavas muižas ēkās izveidoja Latgales lauksaimniecības vidusskolu. 1971. gadā atklāja Malnavas koledžas jauno korpusu.
No 2007. līdz 2012. gadam jaunajā mācību korpusā iekārtoja autoapmācības centru un metināšanas laboratoriju. Vecajā mācību korpusā veica kabinetu remontu. Veica arī dienesta viesnīcas ēkas renovāciju. 2011. gadā Malnavas koledžu apmeklēja Valsts prezidents Valdis Zatlers.
2011. gadā notika absolventu salidojums un koledžas 90 gadu jubilejas svinības, 
2011. un 2012. gadā Malnavas koledža piedalījās ESF un VISC projektā „Profesionālo mācību priekšmetu pedagogu un prakses vadītāju teorētisko zināšanu un praktisko kompetenču paaugstināšana”, kā arī ESF projektā „Profesionālās vidējās izglītības programmu „Lauksaimniecība” un „Lauksaimniecības tehnika” īstenošanas kvalitātes uzlabošana” kā partneris Višķu profesionālajai vidusskolai. Malnavas koledžas pedagogi pilnveidoja savu kompetenci ESF un LU projektā “Inovatīva un praksē balstīta pedagogu izglītības ieguve un mentoru profesionālā pilnveide”.

## Izglītojamie
Malnavas koledžā augstāko un vidējo profesionālo izglītību apgūst jaunieši no Latgales un Austrumvidzemes. 

Attēls:Malnava augsha.jpg|Malnava no putna lidojuma
Attēls:Metinasana.JPG|Malnavas koledžas metināšanas laboratorija
Attēls:Kvalif.JPG|Izglītības programmas "Autotransports" kvalifikācijas eksāmena norise Malnavas koledžas autoapmācības centrā
Attēls:Zatlers Malnava.JPG|Valsts prezidents Valdis Zatlers Malnavas koledžā
Attēls:Sasauksanas.jpg|Malnavas koledžas 90 gadu jubilejas un absolventu salidojums 
Attēls:Siltinasana1.jpg|Malnavas koledžas mācību korpuss un dienesta viesnīca 
Attēls:Noslegums.jpg|Malnavas koledžas direktors Juris Bozovičs svinīgi atklāj siltināto mācību korpusu
Attēls:Siltinasana2.jpg|Malnavas koledžas mācību korpuss un dienesta viesnīca pēc remonta


## Atsauces

## Ārējās saites
* Latgales Reģionālā televīzija — ''Malnava - tas skan lepni''
Lielais Kumpinišku ezers

**Lielais Kumpinišku ezers** (arī **Svilišku ezers**; ) ir ezers uz Latvijas un Lietuvas robežas. Izvietojies Augšzemes augstienes Ilūkstes paugurainē Augšzemes aizsargājamajā ainavu apvidū Augšdaugavas novada Medumu pagastā un Lietuvas Zarasu rajonā. No kopējās platības 87,9 ha Latvijas teritorijā 42,5 ha. Ezeram līčaina ezerdobe; divas izvirzītas pussalas ar iežmaugu sadala ezeru divās daļās. Krasti lēzeni, slīpi; dibens dūņains. Ietek 6 grāvji un strauti; notece caur Mazo Kumpinišku ezeru uz Ilgas upīti un tālāk uz Smelīnes (Laucesas) ezeru. Ezerā 7 salas ar kopējo platību 2,6 ha. Makrofīti: niedres, meldri, velnarutki, vilkvālītes, ūdensrozes, lēpes, glīvenes. Mīt karūsa, līnis, līdaka, asaris, rauda, kā arī plaudis. Krastos apdzīvotās vietas Kumpiniški (Latvijā) un Tabara (Lietuvā).

## Atsauces
2011. gada Bahreinas Grand Prix

**2011. gada Bahreinas Grand Prix** bija plānota kā . gada sezonas pirmā sacīkste. Tai bija jānotiek 13. martā, taču valstī notiekošo nemieru dēļ, 21. februārī tika paziņots, ka sacīkste tiek atcelta. Sacīkstes organizētājiem FIA deva laiku līdz 1. maijam, lai izlemtu vai sacīksti var aizvadīt vēlāk vai tā vispār jāatceļ. 3. maijā FIA pagarināja termiņu līdz 3. jūnijam un 3. jūnijā paziņoja ka Bahreinas posms tiks aizvadīts Indijas GP paredzētajā laikā - novirzot Indijas GP uz sezonas beigām. Taču komandām izdarot pretestību pret nesaskaņotajām izmaiņām, sacīkstes organizētāji izlēma sacīksti atsaukt vispār no 2011. gada sezonas
Givati Brigāde

**Givati brigāde** () — Izraēlas kājnieku brigāde. Brigāde tika izveidota 1948. gadā Izraēlas dienvidos. Givati brigāde ir Izraēlas Aizsardzības spēku apakšvienība, pakļauta Dienvidu kara apriņķim.

## Struktūra
* 424. "שקד"/"Shaked"/"Mandele" kājnieku bataljons
* 432. "צבר"/"Tzabar"/"Kaktuss" kājnieku bataljons
* 435. "רותם"/"Rotem"/"Irbulene" kājnieku bataljons
* 846. "Shualey Shimshon"/"Samsona lapsas" speciālo operāciju spēku brigāde
:* "Dekel"/"Palma" prettanku rota
:* "Dolev"/"Platāna" inženieru rota
:* "Shualey Shimshon"/"Samsona lapsas" izlūkrota
* "Maor" sakaru rota

## Vēsture
Givati brigāde tika izveidota 1947. gadā un par tās komandieri tika iecelts Šimons Avidans. Brigāde Izraēlas neatkarības kara laikā bija atbildīga par centrālo valsts reģionu, kur tā piedalījās vairākās operācijās. Tuvojoties kara otrajai pusei, Givati brigāde tika pārvietota uz valsts dienvidiem, kur tā darbojās galvenokārt Gederas un Gan Javne apkaimē. Viens bataljons karoja Jeruzalemes frontē, piedaloties Operācijā Nahšon un Kaujā par Latrunu.
Kad Izraēla deklarēja neatkarību, Givati brigāde sastāvēja no 5 bataljoniem, ar komandieriem: Jehudu Vallaču (51. bataljons), Jākovu Perriju (52. bataljons), Jitžaku Pundaku (53. bataljons), Tzvi Tzuru (54. bataljons) un Eitanu Livni (57. bataljons). 57. bataljons tika dibināts 1948. gada 30. maijā no Irgunas veterāniem, gatavojoties operācijai Filistija. Brigāde tika pārveidota par rezerves brigādi 1956. gadā.

## Ārējās saites
* Official Givati Brigade Website 
* Five 1948 Givati Brigade Casualties ID after 59 years
2011. gada Austrālijas Grand Prix

**2011. gada Austrālijas Grand Prix** (oficiālais nosaukums **2011 Formula 1 Qantas Australian Grand Prix**) izcīņa notika 27. martā Melburnā, Albertparkas trasē, tā bija 76. Austrālijas Lielās balvas izcīņa. Lai gan sākumā ieplānota kā otrā sacīkste . gada sezonā, pēc Bahreinas GP atcelšanas, Austrālijas GP kļuva par pirmo sacīksti sezonā. Uzvaru sacīkstē izcīnīja pašreizējais pasaules čempions Sebastiāns Fetels, kurš startēja no *pole position*. Otro vietu izcīnīja brits Luiss Hamiltons, bet trešo vietu - Vitālijs Petrovs, kuram tas bija pirmais finišs uz goda pjedestāla.

## Kvalifikācija

## Sacīkstes

**Piezīmes**
#  - *Sauber* komandas piloti pēc sacīkstēm tika diskvalificēti, jo pēcsacīkšu pārbaudē atklājās neatbilstība aizmugurējā antispārna detaļās, kas varēja dot negodīgu priekšrocību sacīkšu laikā. Vēlāk *Sauber* komanda paziņoja, ka neatbilstību radījusi kļūda rūpnīcā, kur detaļas tiek sagatavotas.

## Kopvērtējums

;Braucēju čempionāts

;Konstruktoru čempionāts

* **Piezīme**: Parādītas tikai pirmās piecas pozīcijas.

### Atsauces
Laucesas ezers

**Laucesas ezers** (arī **Smelīnes ezers**; ) ir ezers uz Latvijas un Lietuvas robežas. Izvietojies Augšzemes augstienes vidusdaļā Augšzemes aizsargājamajā ainavu apvidū Augšdaugavas novada Medumu pagastā un Lietuvas Zarasu rajonā. No kopējās platības 186 ha Latvijas teritorijā 94,8 ha. Ezeram līčaina ezerdobe pamatmorēnas ieplakā. Krasti lēzeni, slīpi; dibens smilšains, dūņains. Cauri tek Laucesas upe, ietek Ilgas upīte un vairāki strauti. Ezerā 3 salas ar kopējo platību 5 ha. Makrofīti: niedres, kosas, grīšļi, lēpes, ūdensrozes, glīvenes. Mīt līdaka, asaris, rauda, plaudis, vīķe, plicis, līnis, karūsa. Krastos apdzīvotās vietas Ēģipte (Latvijā) un Smelīne un Laukesa (Lietuvā).

## Atsauces
Korijs Perijs

**Korijs Perijs** (; dzimis ) ir profesionāls kanādiešu hokejists, spēlē labās malas uzbrucēja pozīcijā, Kanādas hokeja izlases dalībnieks. Pašlaik (2026) pārstāv NHL klubu Tampabejas "Lightning". Perijs ir arī neformālā Trīs zeltu kluba biedrs.

## Spēlētāja karjera
2003. gada NHL draftā "Mighty Ducks" Periju izraudzījās ar kopējo 28. kārtas numuru. Pirms karjeras NHL, viņš pārstāvēja Londonas "Knights" OHL līgā. "Knights" sastāvā viņš aizvadīja labu karjeru, bija viens no komandas līderiem. 2004.—2005. gada sezonā viņa pārstāvētais klubs kļuva par līgas čempioniem.

NHL viņš debitēja 2005.—2006. gada sezonā. Jau nākamajā sezonā izcīnīja Stenlija kausu. Divas reizes piedalījies NHL Visu zvaigžņu spēlē (2008, 2011). 2010.—2011. gada NHL sezonā K. Perijs bija viens no regulārās sezonas rezultatīvākajiem spēlētājiem, kā arī sezonā visvairāk vārtus guvušais spēlētājs, par ko saņēma Morisa Rišāra balvu. Sākot ar 2013. gadu Perijs pilda "Ducks" kapteiņa palīga funkcijas. 2019. gadā Perijs kā brīvais aģents pārgāja uz Dalasas "Stars", taču gadu vēlāk pievienojās Monreālas "Canadiens".

2021. gada 29. jūlijā Perijs, spēlējot divus Stenlija kausa finālus pēc kārtas, zaudējot spēlēs pret Tampabejas "Lightning", izvēlējās pievienoties divkārtējiem čempioniem, noslēdzot divu gadu līgumu par 2 miljoniem dolāru. Šajā gadījumā viņš teica: "Ierodoties komandā, kuru esmu redzējis tieši pēdējos divus gadus. Galu galā, posmā kurā es tagad esmu savā karjerā, es vēlos uzvarēt. Es gribu būt daļa par to, un es to gaidu." 2023. gada 29. jūnijā Tampabeja aizmainīja Periju uz Čikāgas "Blackhawks" apmaiņā pret 2024. gada septītās kārtas izvēli draftā. Ar viņu 30. jūnijā nekavējoties tika parakstīts viena gada līgums par 4 miljoniem ASV dolāru uz 2023.–2024. gada sezonu ar Čikāgas komandu. 25. novembrī pēc tam, kad viņš bija aizvadījis Blackhawks pēdējās divas spēles, komanda paziņoja, ka Perijs personisku iemeslu dēļ paņems pauzi spēlēšanai. "Blackhawks" ģenerālmenedžeris Kails Deividsons piebilda, ka lēmumu pieņēmusi komandas vadība un 28. novembrī Blackhawks komanda Periju ievietoja Atteikuma draftā, paziņojot, ka iekšējā izmeklēšana atklāja, ka viņš ir "veicis darbības, kas ir nepieņemamas, pārkāpjot gan viņa standarta spēlētāja līguma noteikumus, gan Blackhawks iekšējās politikas, kuru mērķis ir veicināt profesionālu un drošu darba vidi." Pēc tam, kad Perijs nākamajā dienā atstāja atteikumu draftu, Blackhawks pārtrauca ar viņu līgumu.

2024. gada 22. janvārī Perijs noslēdza viena gada līgumu ar Edmontonas "Oilers" komandu.

2025. gada 1. jūlijā Perijs kā brīvais aģents no "Oilers" komandas parakstīja viena gada līgumu 3,5 miljonu ASV dolāru vērtībā ar Losandželosas "Kings" komandu.

2026. gada 6. martā, maiņas darījumu termiņa beigās, Tampabejas "Lightning" atguva Periju no "Kings" apmaiņā pret otrās kārtas drafta izvēli.

Kanādas hokeja izlases rindās kļuvis par 2010. un 2014. gada Olimpisko čempionu, kā arī triumfēja 2005. gada Pasaules U20 čempionātā.
## Atsauces

## Ārējās saites
*
* The Internet Hockey Database profils
Perijs

**Perijs** var būt:

* perijs — viegls alkoholisko dzērienu veids;

Uzvārds:
* Korijs Perijs (*Corey Perry*; 1985) — kanādiešu hokejists;
* Metjū Perijs (*Matthew Perry*; 1969—2023) — kanādiešu―amerikāņu aktieris;
* Riks Perijs (*Rick Perry*; 1950) — amerikāņu politiķis;
* Tailers Perijs (*Tyler Perry*; 1969) — amerikāņu aktieris, režisors, producents un scenārists;
* Viljams Perijs (*William Parry*; 1790—1855) — britu flotes virsnieks, hidrogrāfs un polārpētnieks.
Sidnijs Lūmets

**Sidnijs Lūmets** (; dzimis , miris ) bija amerikāņu kinorežisors.

Kopumā režisējis 50 filmas. Slavenākās viņa filmas ir "Divpadsmit saniknotu vīru" (1957), "Karstākais dienas laiks" (1975), "Tīkls" (1976) un "Spriedums" (1982). Par visām šīm filmām S. Lūmets tika nominēts Amerikas Kinoakadēmijas balvai nominācijā "labākais režisors". Vēl vienu nomināciju ieguva kategorijā "Labākais adaptētais scenārijs" kā viens no scenāristiem filmai *[[Prince of the City]]* (1981). 1976. gadā Lūmets saņēma Zelta globusa balvu kā labākais režisors par filmu "Tīkls". Uzņēmis arī tādas filmas kā *[[Fail Safe]]* (1964), *[[The Pawnbroker]]* (1964), *[[The Hill]]* (1965), "Serpiko" (*Serpico*, 1973), "Slepkavība Austrumu ekspresī" (1974), *[[Equus (filma)|Equus]]* (1977), *[[The Wiz]]* (1978), *[[Prince of the City]]* (1981), *[[Deathtrap]]* (1982), *[[The Morning After]]* (1986), *[[Running on Empty]]* (1988), "Ģimenes bizness" (1989) un "Sātana spēles" (2007). Lūmets uzņēma vidēji vienu filmu gadā kopš darbības sākuma 1957. gadā. 2005. gadā Lūmets ieguva Kinoakadēmijas goda balvu.

Režisors miris  savā dzīves vietā Manhatanā, Ņujorkā, no limfomas.

## Filmogrāfija

* "Divpadsmit saniknotu vīru" (*12 Angry Men*, 1957)
* *[[Stage Struck]]* (1958)
* *[[That Kind of Woman]]* (1959)
* *[[The Fugitive Kind]]* (1960)
* *[[A View from the Bridge]]* (1962)
* *[[Long Day's Journey into Night]]* (1962)
* *[[The Pawnbroker]]* (1964)
* *[[Fail Safe]]* (1964)
* *[[The Hill]]* (1965)
* *[[The Group]]* (1966)
* *[[The Deadly Affair]]* (1967)
* *[[Bye Bye Braverman]]* (1968)
* *[[The Sea Gull]]* (1968)
* *[[The Appointment]]* (1969)
* *[[Last of the Mobile Hot Shots]]* (1970)
* *[[The Anderson Tapes]]* (1971)
* *[[Child's Play (filma)|Child's Play]]* (1972)
* *[[The Offence]]* (1973)
* "Serpiko" (*Serpico*, 1973)
* *[[Lovin' Molly]]* (1974)
* "Slepkavība Austrumu ekspresī" (*Murder on the Orient Express*, 1974)
* "Karstākais dienas laiks" (*Dog Day Afternoon*, 1975)
* "Tīkls" (*Network*, 1976)
* *[[Equus (filma)|Equus]]* (1977)
* *[[The Wiz]]* (1978)
* *[[Just Tell Me What You Want]]* (1980)
* *[[Prince of the City]]* (1981)
* *[[Deathtrap]]* (1982)
* "Spriedums" (*The Verdict*, 1982)
* *[[Daniel (filma)|Daniel]]* (1983)
* *[[Garbo Talks]]* (1984)
* *[[Power (filma)|Power]]* (1986)
* *[[The Morning After]]* (1986)
* *[[Running on Empty]]* (1988)
* "Ģimenes bizness" (*Family Business*, 1989)
* *[[Q&A]]* (1990)
* *[[A Stranger Among Us]]* (1992)
* *[[Guilty as Sin]]* (1993)
* *[[Night Falls on Manhattan]]* (1996)
* *[[Critical Care]]* (1997)
* "Glorija" (*Gloria*, 1999)
* "Atzīstiet manu vainu" (*Find Me Guilty*, 2006)
* "Sātana spēles" (*Before the Devil Knows You're Dead*, 2007)

## Atsauces

## Ārējās saites
Perry

**Perry** var būt:
* Keitija Perija (*Katy Perry*; 1984) — amerikāņu dziedātāja;
* Korijs Perijs (*Corey Perry*; 1985) — kanādiešu hokejists.
Vasilijs Stepanovs

**Vasilijs Stepanovs** (dzimis  vai pēc citiem avotiem , miris ) bija krievu tautības PSRS svarcēlājs, kas pārstāvēja Latvijas PSR, PSRS Nopelniem bagātais sporta meistars (1956). 1956. gada Melburnas Olimpiskajās spēlēs V. Stepanovs izcīnīja sudraba medaļu svara kategorijā līdz 82,5 kg.

## Karjera
Dzimis Ļeņingradā. Ar svarcelšanu sācis nodarboties 1948. gadā. Taču nopietni sportam pievērsies 1950. gadu sākumā, kad bija Sarkanās Armijas Baltijas flotes matrozis Liepājā. Trenējās ASK sporta biedrībā. 1955. gadā V. Stepanovs izcīnīja sudraba medaļu Pasaules čempionātā, tajā pašā gadā kļuva par Eiropas čempionu vidējā svarā. 1956. gadā uzvarēja PSRS čempionātā vidējā svarā. Svarcēlājs vairākas reizes laboja dažāda mēroga rekordus, tai skaitā pasaules rekordus. Laikā no 1953. līdz 1963. gadam V. Stepanovs bija PSRS komandas dalībnieks.

 viņš izcīnīja sudrabu svara kategorijā līdz 82,5 kg ar rezultātu 427,5 kg, sacensības tolaik notika trīscīņā.

Pēc sportista karjeras beigām līdz 2007. gadam viņš strādāja par treneri.

## Atsauces

## Ārējās saites
* LOV profils 
* Sports-Reference profils 
* Chidlovski.net profils
Jānis Casno

**Jānis Casno** (dzimis  Preiļos) ir Latvijas futbolists, kurš spēlē aizsarga pozīcijā. Viņš pārstāv Preiļu BJSS komandu.

2011. gadā J. Casno kļuva zināms ar to, ka viņš uz pārbaudes laiku pievienojās Īslandes klubam *BI/Bolungarvik*.

## Atsauces
9x17 mm

**9x17 mm** (apzīmējums ASV — **.380 ACP**) — pistoļu unitārā patrona ar centrālo uzliesmojuma kapseli, kuru izstrādāja Džons Braunings 1908. gadā pēc ieroču ražotāja Colt pasūtījuma, par pamatu ņemot patronu 9 mm Browning Long.

## Apraksts
Čaula izgatavota no tērauda, vara vai misiņa. Pilnapvalka lode ar svina serdeni. Lodes apvalks izgatavots no tompaka
9x17 mm. Patronas jauda nav liela, tās pietiek tikai, lai ievainotu cilvēku precīzā tēmējumā pa neaizsargātām ķermeņa vietām. Taču nelielā jauda ir uzskatāma arī par patronas priekšrocību. Tās rezultātā patrona nerada stipru atsitienu, rada mazu ložu izkliedi, samazina rikošeta iespējamību, ļauj izmantot vieglas un kompaktas pistoles.

## Pielietojums
Patrona ieguva popularitāti Eiropā un Amerikā, kā munīcija policijas un civilajiem ieročiem. No 1996. gada to ražo "Tulas patronu rūpnīca" ar apzīmējumu *9x17 mm K*. Tā tiek lietota kā dienesta ieroča munīcija (piemēram, pistolei IŽ-71).

## Citi apzīmējumi
* 9 mm Browning Court;
* 9 mm Browning Short;
* 9 mm Browning Kurz;
* 9 mm Browning Corto;
* 9 mm Short;
* 9mm Kratak;
* 9 mm k;
* 9mm Scurt;
* 9 mm m.34;
* 9 mm Beretta m.1934;
* 9 mm Selbstladepistole (.380);
* .380 Auto;
* .380 Auto Pistol;
* .380&nbsp;°C.A.P.H.;
* .380 Colt Auto Pistol Hammerless;
* DWM 540.
Aleksandrs Čekulajevs

**Aleksandrs Čekulajevs** (dzimis  Rīgā) ir bijušais Latvijas futbolists, kurš spēlēja uzbrucēja pozīcijā. Kopš sportista karjeras beigu posma strādā par futbola aģentu.

## Karjera
Čekulajevs par sevi pirmo reizi skaļāk lika runāt 2007. gadā, kad FK Auda sastāvā viņš guva 51 vārtus. Pēc pāris sezonām Čekulajevs kļuva par pirmo latviešu futbolistu Islandē, pievienojoties Víkingur Ólafsvík komandai. 

2011. gada sezonā Čekulajevs pārstāvēja Igaunijas klubu Narvas "Trans". 2011.gada sezona Čekulajevam bija ļoti veiksmīga un viņš kļuva par Igaunijas čempionāta rezultatīvāko futbolistu, kopumā gūstot 46 vārtus. Šāds sniegums nepalika nepamanīts un par viņu interesi izrādīja klubi no tādām futbola lielvalstīm kā Vācijas un Turcijas, tomēr gala rezultātā spēlētājs nonāca zemāka līmeņa turnīrā— Maltas futbola čempionātā, kur pārstāvēja FC Valletta. 2012. gada vasarā Čekulajevs pārcēlās uz ungāru klubu Lombard-Pápa TFC. 2013. gadā īslaicīgi pārstāvēja Taizemes otrās līgas komandu TTM Lopburi. Pēcāk pārtrauca futbolu spēlēt "nopietni", spēlēja vairāk prieka pēc un pievērsās futbola aģenta amatam. Atgriezās Maltā, kur spēlēja pēc spēka 2. līgas klubā *Żejtun Corinthians F.C.* 2014. gadā pārgāja uz Fēru salu komandu AB Argir. Pēc 2017. gada spēlēja FK Jūrnieks, Latvijas 2. līgas komandā.

## Atsauces

## Ārējās saites

* Trans hävitas Ajaxi. Jälle
* Meistriliiga juuni parimad: Igor Prins ja Aleksandrs Cekulajevs